Diari Oficial de la Generalitat Valenciana


Sumari del DOGV 9755, del 29-12-2023 (2023/13421)

RESOLUCIÓ de 27 de desembre de 2023, de la consellera de Medi Ambient, Aigua, Infraestructures i Territori, per la qual es modifiquen la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, i la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13958


Data del document
:   27-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 27 de desembre de 2023, de la consellera de Medi Ambient, Aigua, Infraestructures i Territori, per la qual es modifiquen la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, i la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana. [2023/13794]  
Vistes les bases reguladores i la convocatòria d'ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, establides mitjançant la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, el finançament de la qual es realitza mitjançant l'instrument excepcional de recuperació temporal denominat Next Generation EU (pròxima generació UE) i emmarcades en el Pla de recuperació, transformació i resiliència dins del component 4 «Conservació i restauració d'ecosistemes i la seua biodiversitat» del PRTR s'inclou, dins de la inversió 2, relativa a la «conservació de la biodiversitat terrestre i marina»  
  
Vista la concessió de les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana (Alt Túria i vall del Cabriol), que recull l'annex I de la Resolució de 21 d'abril de 2023, del director general de Medi Natural i d'Avaluació Ambiental  
Vist que, segons el que disposa la base tretzena punt 2 de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, està vigent la delegació a la persona titular de la Direcció General de Medi Natural i Animal per a la concessió de la subvenció, d'acord amb el que disposa l'article 10 de la Llei 40/2015, d'1 d'octubre, de règim jurídic del sector públic, s'ha de reclamar la competència de la persona titular de la Direcció General de Medi Natural i Animal per a la concessió de la subvenció, únicament quant a la modificació efectuada per esta resolució de la Resolució de 21 d'abril de 2023, del director general de Medi Natural i d'Avaluació Ambiental, per motius tècnics i jurídics de simplificació en la tramitació  
  
  
Antecedents de fet  
1. En la sessió de la Conferència Sectorial de Medi Ambient celebrada per procediment escrit del 23 al 31 d'octubre de 2023, es van modificar i van actualitzar determinats acords relatius a la component 4 del Pla de recuperació, transformació i resiliència  
2. Concretament, en el que afecta el finançament d'actuacions en reserves de la biosfera amb càrrec al Pla de recuperació, transformació i resiliència recollides en l'annex IV de l'acord de la Conferència Sectorial de Medi Ambient de 9 de juliol de 2021 i l'apartat II de l'Acord de la Conferència Sectorial de Medi Ambient, de 20 de juny de 2022, que modifica este annex, l'Acord de Conferència Sectorial (ACS) esmentat en l'antecedent anterior, en el seu annex: Segona modificació i actualització de determinats acords relatius a la component 4 del Pla de recuperació, transformació i resiliència, en el seu apartat 4. Modificació del compromís de despesa i compromís de nivell d'execució intermedi de les actuacions pels executors finals en els acords [Ac-AISPN] i [Ac-RRBB], diu:  
«La referència al nivell d'execució percentual al qual cal arribar com a compromís intermedi pels destinataris finals de les subvencions s'actualitza de manera que on figura:  
«Totes les actuacions objecte de finançament hauran d'haver-se iniciat entre l'1 de gener de 2021 i el 31 de desembre de 2023, data límit per als compromisos de despesa. Serà obligatori que es troben executades, en més d'un 30 % de la inversió prevista, a 31 de desembre de 2023  
  
S'actualitza amb la redacció següent:  
Totes les actuacions objecte de finançament hauran d'haver-se iniciat a partir de l'1 de gener de 2021 i serà obligatori que es troben executades pels destinataris finals en més d'un 30 % de la inversió prevista, a 31 de desembre de 2024  
  
Fonaments de dret  
1. Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana (publicada en el DOGV núm. 9495, de 22.12.2022), i la posterior Resolució de 19 de gener de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana (publicada en el DOGV núm. 9516, de 20.01.2023)  
2. Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana (publicada en el DOGV núm. 9587, de 03.05.2023)  
3. Acord de la Conferència Sectorial de Medi Ambient celebrada per procediment escrit del 23 al 31 d'octubre de 2023  
4. Llei 39/2015, d'1 d'octubre, del procediment administratiu comú de les administracions públiques, en l'article 109, 2, establix que les administracions públiques podran rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes  
5. Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat (publicat en DOGV núm. 9647, de 25.07.2023)  
6. Llei 38/2003, de 17 de novembre, general de subvencions  
Per tot el que s'ha exposat, vista la proposta de la Direcció General del Medi Natural i Animal, i previ l'informe de l'Advocacia General de la Generalitat i de la Interveció Delegada, fent ús de les facultats que em conferix l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a secundar la recuperació de la crisi conseqüència de la COVID-19, resolc:  
  
  
Primer  
Reclamar la competència atribuïda al director general de Medi Natural i Animal en virtut de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, per a la concessió de la subvenció. Esta avocació es limita a este acte, d'acord amb els resolcs cinqué i sisé, per motius tècnics i jurídics de simplificació en la tramitació, segons el que disposa l'article 10 de la Llei 40/2015, d'1 d'octubre, de règim jurídic del sector públic  
  
  
Segon  
L'apartat quart de la base catorzena, «Justificació i pagament», de la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:  
«4. Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials (punt 2 d'esta base catorzena) amb la finalitat de justificar que a 31 de desembre de 2024 la inversió realitzada supera el 30 % de la prevista. Esta comunicació haurà de presentar-la abans del 15 de gener de 2025 (com a data límit).»  
  
Tercer  
L'apartat 3.f de la base quinzena, «Obligacions i compromisos dels beneficiaris», Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:  
«f) Per mitjà de l'acceptació de l'ajuda, la persona titular d'esta es compromet a complir els terminis següents:  
- inici dels treballs: entre l'1 de gener de 2021 i el 31 de desembre de 2024, que és la data límit de compromís de despesa  
- execució de més del 30 % de la inversió prevista: 31 de desembre de 2024  
- execució del 100 % de la inversió prevista: 31 de maig de 2026, excepte causa de força major, que haurà d'estar degudament justificada  
Sense perjudici de l'exempció de responsabilitat administrativa en este supòsit, serà procedent el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent  
Estos terminis són els que establix l'annex: segona modificació i actualització de determinats acords relatius a la component 4 del Pla de recuperació, transformació i resiliència, en el seu apartat 4. Modificació del compromís de despesa i compromís de nivell d'execució intermedi de les actuacions pels executors finals en els acords [Ac-AISPN] i [Ac-RRBB], amb la redacció acordada en la sessió de la Conferència Sectorial de Medi Ambient celebrada per procediment escrit del 23 al 31 d'octubre de 2023.»  
  
Quart  
Paràgraf primer de l'apartat seté, base setzena, «Control, incompliment i reintegrament», de la Resolució de 22 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:  
«7. Control dels abonaments a compte: La part executada fins al 30 de setembre de l'any en curs serà abonada prèvia presentació de la comunicació de finalització de treballs o de treballs parcials (apartat 12 de la base catorzena) en el termini màxim dels 15 dies següents al 30 de setembre, a excepció de l'any 2025, que haurà de realitzar-se abans del 15 de gener de 2025 segons l'apartat 4 de la base catorzena.»  
  
  
Cinqué  
L'apartat seté de la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat de la manera següent:  
«Per mitjà de l'acceptació de l'ajuda, les entitats beneficiàries de la mateixa es comprometen, de conformitat amb la base quinzena de la base reguladora de les ajudes, per a la qual cosa han de complir els terminis següents:  
- Totes les actuacions objecte de finançament hauran d'haver-se iniciat a partir de l'1 de gener de 2021 i és obligatori que es troben executades pels destinataris finals en més d'un 30 % de la inversió prevista, a 31 de desembre de 2024  
- Executar el 100 % de la inversió prevista a 31 de maig de 2026, excepte causa de força major, que haurà d'estar degudament justificada  
Sense perjudici de l'exempció de responsabilitat administrativa en este supòsit, serà procedent el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent  
  
Sisé  
El primer paràgraf de l'apartat huité de la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, queda redactat de la manera següent:  
«Huité  
Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials amb la finalitat de justificar que a 31 de desembre de 2024 la inversió realitzada supera el 30 % de la prevista. Esta comunicació haurà de presentar-la com a data límit abans del 15 de gener de 2025.»  
Contra esta resolució es podrà interposar un recurs potestatiu de reposició davant de l'òrgan que va dictar la resolució, en el termini d'un mes a comptar des de l'endemà del dia en què tinga lloc la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptats des de l'endemà de la seua notificació, de conformitat amb el que establixen els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa  
  
València, 27 de desembre de 2023. La consellera de Medi Ambient, Aigua, Infraestructures i Territori Salomé Pradas Ten.